**INSTITUT ZA JADRANSKE KULTURE I MELIORACIJU KRŠA**

**Split, Put Duilova 11**

**Br. 02-128/1-24**

**Split, 27.03.2024. godine**

**OBRAZLOŽENJE GODIŠNJEG IZVJEŠTAJA O IZVRŠENJU OPĆEG DIJELA FINANCIJSKOG PLANA za 2023. godinu**

Na temelju članka 76. stavka 3. i članka 81. stavka 3. Zakona o proračunu i donesenom Pravilniku o polugodišnjem i godišnjem izvještaju o izvršenju proračuna i financijskog plana (N.N. broj 85/23) izrađen je godišnji izvještaj o izvršenju financijskog plana Instituta za jadranske kulture i melioraciju krša (u nastavku Institut) za 2023. godinu tako da isti sadrži opći i posebni dio polugodišnjeg izvještaja o izvršenju financijskog plana i obrazloženje.

**IZVRŠENJE FINANCIJSKOG PLANA - OPĆI DIO**

**PRIHODI**

Ukupni planirani **prihodi**  Instituta za 2023. godinu iznose 2.229.189 EUR , a ostvareni su u razdoblju siječanj-prosinac 2023. godine u iznosu od 2.602.094,02 EUR što je 116,73 % u odnosu na ukupne planirane prihode.

**Po izvorima financiranja: Plan Izvršenje Indeks**

**Izvor 11 (opći prihodi i primici) 1.509.170,00 1.543.515,30 101,64**

**Izvor 31 (vlastiti prihodi) 119.450,00 131.192,89 109,83**

**Izvor 51 (Pomoći EU) 0,00 36.044,19 0,00**

**Izvor 52 (Ostale pomoći) 324.040,00 551.513,53 170,20**

**Izvor 12 (Sredstva učešća za pomoći) 34.210,00 25.102,56 73,38**

**Izvor 563 (EFRR) 242.319,00 172.269,51 71,09**

**Izvor 581 (Instrumenti EU/NPOO) 0,00 132.900,00 0,00**

**Izvor 71 (Prihodi od nefinancijske imovine) 0,00 9.556,04 0,00**

Prihodi na izvoru 51 nisu planirani zbog činjenice da se naknadno ugovorio nastavak provođenja projekta Interreg COOPeR.regionalna suradnja između Republike Hrvatske, Bosne i Hercegovine i Crne Gore.

Na izvoru 71 ostvaren je neplanirani prihod od HBOR-a temeljem Ugovora o osnivanju (ustanovljavanju) prava služnosti i zakupa zemljišta Instituta na području Kaštela.

Izvor 52 sadrži namjenske prihode, prijenose sredstava između proračunskih korisnika istog proračuna na temelju propisa ili natječaja. Ovdje su uključena i sredstva projekata EU koja ostvarujemo od drugog proračunskog korisnika unutar Državnog proračuna. Temeljem nastavka financiranja programa i projekata namjenskih prihoda na ovom izvoru su planirana i ostvarena: sredstva Hrvatske zaklade za znanost -plaće za doktorande i nastavak financiranja dva projekta , a krajem proračunske godine uplaćena su sredstva u iznosu od 83.496,67 EUR-a za dva nova projekta Hrvatske zaklade za znanost koja su odobrena nakon donošenja proračuna i nisu planirana u izvornom planu kao i sredstva projekta Ministarstva poljoprivrede (navodnjavanje pokusnih polja) u iznosu od 39.846,40 EUR-a. Za navedene projekte uplaćena sredstva se kroz višak prihoda prenose u 2024. godinu. Nastavlja se provedba Nacionalnog programa očuvanja i održive uporabe biljnih genetski izvora, projekti Splitsko-dalmatinske županije kao i podprojekti EU: projekti K.K. -Klimatske promjene Tolvin, CEKOM 3LJ i projekt Znanstvenog centra izvrsnosti (ZCI) koji su u završnoj fazi provedbe. Za projekt ZCI predfinancirali smo iz vlastitih izvora rashode za završni ZNS u 2022. godini, a nadoknadu sredstava smo ostvariti u 2023. godini. Ostvareni prihod za koji smo rashode izvršili u 2022. godini iz vlastitih izvora, koristili smo za pokriće rashoda vlastite djelatnost. Ostvareni su i prihodi novih projekata financiranih preko Sveučilišta u Splitu: Blue-connect - Noć istraživača kao i projekti: PRIMA Ministarstva znanosti i obrazovanja i bilateralni projekt Hrvatska - Slovenija koji nisu planirani u izvornom planu jer su ugovoreni u 2023. godini .

Izvor 563-Europski fond za regionalni razvoj sadrži ostvarene prihode Infrastrukturnog projekta „Osuvremenjivanje infrastrukture Instituta za jadranske kulture“ (izrada projektne dokumentacije) koji traje do kraja 2023. godine. Konačna uplata za završni ZNS izvršit će se u 2024. godini.

Izvor 12 - ostvarena su sredstva Nacionalnog sufinanciranja Infrastrukturnog projekta.

Izvor 581- preko novog instrumenta EU Nacionalnog plana oporavka i otpornosti financiran je novi Programski ugovor-izvedbena komponenta koji je potpisan krajem 2023. godine i cijeli iznos vrijednosti Ugovora uplaćen je u 12. mjesecu 2023. godine (132.900,00 EUR-a). Prenosi se kroz višak prihoda u 2024. godinu.

**RASHODI**

Ukupni **rashodi** planirani za 2023.godinu iznose 2.150.758 EUR:

Rashodi poslovanja planirani su u ukupnom iznosu od 2.132.151 EUR, a ostvareni u 2023. godini u iznosu od 1.932.297,99 EUR što je ostvarenje od 90,63 %.

Rashodi za nabavu nefinancijske imovine planirani su u iznosu od 18.607 EUR, a ostvareni u iznosu od 279.661,69 EUR, što je ostvarenje od 1.502,99 %. Oprema koja nije planirana izvornim planom, a naknadno je ugovorena (na izvoru 51) temeljem nastavka projekta i Glavni projekt izgradnje i rekonstrukcije infrastrukture Instituta knjižen je na skupinu konta 45 i 05-Građevinski objekti u pripremi što izvornim planom nije predviđeno.

**Po izvorima financiranja**: **Plan Izvršenje Indeks**

**Izvor 11 1.509.170,00 1.543.150,71 102,25**

**Izvor 31 79.327,00 137.970,58 173,93**

**Izvor 51 0,00 61.315,05 0,00**

**Izvor 52 285.732,00 267.688,70 93,69**

**Izvor 12 34.210,00 25.102,56 73,38**

**Izvor 563 242.319,00 176.732,08 72,93**

**PRIJENOS SREDSTAVA IZ PRETHODNE I U SLJEDEĆU GODINU**

Iz prethodne 2022. godine u tekuću 2023. godinu preneseni višak prihoda iznosi 246.997,40 EUR-a. Sa viškom ostvarenih prihoda u razdoblju 1-12 mjeseca 2023. godine u iznosu od 390.134,34 EUR-a ukupni višak prihoda Instituta na dan 31.12.2023.. godine iznosi 637.131,74 EUR-a. U financijskom plana za 2023. godinu preneseni višak prihoda iskazan je kao dio ukupnog viška prihoda (vlastiti prihodi).

Ukupni višak prihoda Instituta najvećim dijelom su vlastita sredstva, a dio sredstava viška prihoda su sredstva koja su uplaćena za provedbu novih projekata, a nisu utrošena do kraja razdoblja (namjenski prihodi) što je pojašnjeno prethodno. U slučaju ugovaranja nastavka Infrastrukturnog projekta Instituta vlastita sredstva su važan izvor za sufinanciranja projekta osuvremenjivanja infrastrukture Instituta ( izgradnja nove pomoćne zgrade i rekonstrukcija postojećih objekata Instituta).

**Stanje novčanih sredstava na računima Instituta u EUR-ima:**

Na početku godine: 267.319,00

Na kraju godine: 675.130,61

Ravnateljica Instituta:

Dr. sc. Katja Žanić